<classify> RAMADHAN HASSAN-DODOMA WIZARA ya Afya, Maendeleo ya Jamii Jinsia, Wazee na Watotoimeagiza mashine nane za kupulizia dawa za kuulia mbu kujikinga na ugonjwa wa denguehuku ikisisitiza kuendelea kuchukua tahadhari za kujikinga na ugonjwa wa ebola. Pia imewataka waganga wakuu wa mikoa wachukue hatua zakuzuia mbu ambao huambukiza ugonjwa wa dengue. Hayo yalielezwa jana jijini hapa na Waziri wa Afya, Maendeleoya Jamii, Jinsia, Wazee na Watoto, Ummy Mwalimu, wakati akifungua mkutano waviongozi wa hospitali za rufaa za mikoa. Ninachotaka kusisitiza kwa waganga wakuu, najua wenzetukatika wilaya na halmashauri wanaweza wasituelewe, lakini lazima tuchukue hatuaza kudhibiti mbu, hakuna maajabu mengine ambayo tutayafanya zaidi ya kudhibitimbu. Kwa hiyo zile lita chache tunazowapa za dawa kuna wenginewanaona muda unaenda wanaenda katika mito wanazimwaga, hapana, lazima tukafanyekazi ya kunyunyuzia katika mazalia ya mbu, alisema Ummy. Alisema mashine hizo zitasambazwa katika baadhi ya mikoaambayo ina mazalia na kuwataka waganga wakuu kuwabana wakurugenzi watengebajeti kwa dawa hizo. Kipekee nimpokeze Mganga Mkuu wa Dar es Salaam amepambanasana na bahati nzuri Katibu Tawala wake amemshika vizuri, nasema kwamba ukipewamajukumu lazima ufanye kazi. Tanga sijaona jitihada zozote kukabiliana na dengue,nasema kweli kwa sababu mimi natoka Tanga ila watu wanaumwa, Pwani angalaukidogo, alisema. Kuhusu ugonjwa wa ebola, alisema Serikali inaendelea kuchukuahatua za kukabiliana nao kama utatokea huku akiupongeza Mkoa wa Mwanza kwajinsi ulivyojiandaa kuukabili. Ebola bado ni tishio nchini, nilitoa taarifa kwa umma,lakini hakuna case mpya zaidi ya zile zilizotokea. Habari mbaya ni kwamba WHOwamesitisha huduma DRC kwa sababu gari la watumishi limechomwa moto kule. Ina maana itazidi, kwa hiyo tuendelee kuchukua hatuaMwanza, Kigoma, Rukwa Songwe na Dar es Salaam, ila kipekee nimpongeze MgangaMkuu wa Mwanza amefanya kazi nzuri kama mgonjwa atatokea jinsi ya kumhudumia, alisema. Ummy alisema wameagiza mashine 70 za X-ray ambazozitafungwa katika hospitali za rufaa za mikoa pamoja na mnashine 20 za X-ray zameno ambazo nazo zitafungwa katika hospital hizo. Katika ripoti zenu waganga wakuu hakikisheni mnaandikamnataka vifaa vipi, hii itatusaidia sisi, lakini andaeni taarifa kwa wakati, alisema. Naibu Waziri wa Afya, Maendeleo ya Jamii, Jinsia Wazee naWatoto, Dk. Faustine Ndugulile, alisema hospitali za rufaa za mikoa zina wajibuwa kuendelea kuboresha huduma zake zikiwemo za afya kwa kusimamia ubora. Pia aliwataka waganga wakuu wa mikoa kushughulikiamalalamiko ambayo yamekuwa yakitolewa na wagonjwa kwani yamekuwa mengi. Katibu Mkuu wa Wizara ya Afya, Maendeleo ya Jamii, Jinsia, Wazeena Watoto, Dk. Zainabu Chaula, alisema watumishi wa wizara hiyo wamekuwawakikutana na changamoto nyingi, lakini Serikali imejitahidi kuziondoa.  <topic>: kitaifa 